Diari Oficial de la Generalitat Valenciana


Sumari del DOGV 9137, del 28-07-2021 (2021/8209)

DECRET 24/2021, de 26 de juliol, del president de la Generalitat, pel qual nomena la persona titular de la Presidència del Consell de l'Audiovisual de la Comunitat Valenciana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8209


Data del document
:   26-07-2021

Organisme emissor
:   Presidència de la Generalitat

Tipus de document
:   Decret

DECRET 24/2021, de 26 de juliol, del president de la Generalitat, pel qual nomena la persona titular de la Presidència del Consell de l'Audiovisual de la Comunitat Valenciana. [2021/8209]  
L'article 8 de la Llei 10/2018, de 18 de maig, de la Generalitat, de creació del Consell de l'Audiovisual de la Comunitat Valenciana, regula la composició d'aquest òrgan col·legiat.  
L'apartat 5 de l'article 8 de la Llei de creació del Consell de l'Audiovisual de la Comunitat Valenciana, abans esmentada, estableix que el president o la presidenta de la Generalitat designarà a qui corresponga ocupar la Presidència del Consell de l'Audiovisual de la Comunitat Valenciana d'entre les set persones proposades, que haurà d'acreditar un mínim de vint anys d'experiència professional en el sector de la comunicació audiovisual, i per a la seua elecció, entre les persones proposades per a les vocalies, es tindrà en compte la seua experiència i les seues capacitats professionals o de gestió, així com els altres mèrits docents i investigadors.  
Així mateix, l'apartat 7 de l'article 8 de la Llei 10/2018, de 18 de maig, de creació del Consell de l'Audiovisual de la Comunitat Valenciana, estableix que el nomenament de les persones membres del Consell de l'Audiovisual de la Comunitat Valenciana, i el de la seua presidència, es realitzarà per decret del president o de la presidenta de la Generalitat, conforme a les propostes realitzades per les Corts i el Consell, i els decrets de nomenament seran publicats en el Diari Oficial de la Generalitat Valenciana.  
Mitjançant el Decret 23/2021, de 26 de juliol, del president de la Generalitat, s'han nomenat les persones membres del Consell de l'Audiovisual de la Comunitat Valenciana.  
D'acord amb l'exposat, atesos l'experiència, la capacitat i els mèrits professionals que reuneix José María Vidal Beltrán, i de conformitat amb el que disposen els preceptes esmentats anteriorment,  
  
  
  
DECRETE  
  
Primer  
Nomenar, com a president del Consell de l'Audiovisual de la Comunitat Valenciana, José María Vidal Beltrán.  
  
Segon  
D'acord amb el que es disposa en l'article 8, apartat 7, de la Llei 10/2018, de 18 de maig, de creació del Consell de l'Audiovisual de la Comunitat Valenciana, l'eficàcia del nomenament tindrà lloc quan la persona nomenada prenga possessió.  
  
Tercer  
El present decret es publicarà en el Diari Oficial de la Generalitat Valenciana.  
  
València, 26 de juliol de 2021  
  
El president de la Generalitat,  
XIMO PUIG I FERRER.